98/44/EY: Komission päätös, tehty 28 päivänä marraskuuta 1997, Tanskan esittämän jalostukseen tarkoitetussa siipikarjassa esiintyvien salmonellojen valvonta- ja tarkastusohjelman hyväksymisestä vuodeksi 1998 ja yhteisön rahoitusosuuden tason vahvistamisesta (Ainoastaan tanskankielinen teksti on todistusvoimainen)



Virallinen lehti nro L 016 , 21/01/1998 s. 0018 - 0019



KOMISSION PÄÄTÖS, tehty 28 päivänä marraskuuta 1997, Tanskan esittämän jalostukseen tarkoitetussa siipikarjassa esiintyvien salmonellojen valvonta- ja tarkastusohjelman hyväksymisestä vuodeksi 1998 ja yhteisön rahoitusosuuden tason vahvistamisesta (Ainoastaan tanskankielinen teksti on todistusvoimainen) (98/44/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 32 artiklan ja 24 artiklan 6 kohdan, sekä katsoo, että päätöksen 90/424/ETY III osaston 2 luvussa määrätään yhteisön mahdollisuudesta osallistua zoonoosien ehkäisemiseen tarkoitettujen tarkastustoimenpiteiden rahoitukseen, Tanska on esittänyt ohjelman jalostukseen tarkoitetussa siipikarjassa esiintyvien salmonellojen valvomiseksi ja tarkastamiseksi vuodeksi 1998, tämä ohjelma on komission päätöksessä 97/682/EY (3) vahvistetussa luettelossa zoonoosien ehkäisemiseksi tarkoitetuista tarkastusohjelmista, joiden rahoitukseen yhteisö voi osallistua vuonna 1998, yhteisön zoonoosien ehkäisemisen osalta seuraamien tavoitteiden toteuttamiseksi laaditun ohjelman tärkeyden perusteella olisi vahvistettava yhteisön rahoitusosuus 50 prosentiksi Tanskalle aiheutuvista kustannuksista 500 000 ecun enimmäismäärään asti, tämä ohjelma kuuluu siipikarjassa esiintyvien salmonellojen valvonta- ja tarkastussuunnitelmaan, komission osallistuminen rahoitukseen voi tarkoittaa tapauksen mukaan joko jalostukseen tarkoitetun siipikarjan ja siitosmunien hävittämisestä tai niiden arvioitujen arvojen ja näistä lämpökäsittelyn jälkeen saatujen valmisteiden arvojen välisestä erosta omistajille maksettavaa korvausta, yhteisön rahoitusosuus myönnetään, jos suunnitellut toimet toteutetaan ja jos viranomaiset toimittavat säädetyssä määräajassa kaikki tarvittavat tiedot, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Tanskan esittämä jalostukseen tarkoitetussa siipikarjassa esiintyvien salmonellojen valvontaan ja tarkastukseen tarkoitettu tarkastusohjelma 1 päivän tammikuuta ja 31 päivän joulukuuta 1998 väliseksi ajaksi. 2 artikla 1. Vahvistetaan yhteisön rahoitusosuudeksi 50 prosenttia Tanskalle aiheutuneista kustannuksista 1 artiklassa tarkoitetun ohjelman täytäntöönpanemiseksi 500 000 ecun enimmäismäärään asti: - tapauksen mukaan jalostukseen tarkoitetun siipikarjan hävittämiseen tai jalostukseen tarkoitetun siipikarjan arvioidun arvon ja tästä siipikarjasta saadun lämpökäsitellyn lihan myynnistä saadun voiton välisen eron maksamiseen, - haudottujen siitosmunien hävittämiseen, - tapauksen mukaan hautomattomien siitosmunien hävittämiseen tai hautomattomien siitosmunien arvioidun arvon ja näistä munista saatujen lämpökäsiteltyjen munavalmisteiden myynnistä saadun voiton välisen eron maksamiseen. 2. Yhteisön rahoitusosuuden saaminen edellyttää, että: - komissiolle toimitetaan joka kolmas kuukausi kertomus ohjelman edistymisestä sekä aiheutuneista kustannuksista, - ohjelman teknisestä täytäntöönpanosta toimitetaan loppukertomus, jonka mukana on oltava aiheutuneet kustannukset oikeaksi todistava aineisto, 1 päivään kesäkuuta 1999 mennessä, ja että yhteisön eläinlääkintälainsäädäntöä on noudatettu. 3 artikla Tämä päätös on osoitettu Tanskan kuningaskunnalle. Tehty Brysselissä 28 päivänä marraskuuta 1997. Kommission puolesta Franz FISCHLER Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s 31. (3) EYVL L 286, 18.10.1997, s 13.